**Henningsvær** er et fiskevær og tettsted i Vågan kommune i Nordland. Henningsvær ligger like utenfor sørspissen av Austvågøya i Lofoten, 24 km. til Svolvær. Tettstedet hadde 517 innbyggere per 1. januar 2022.

Siste soloppgang før mørketida er 7. desember og første soloppgang etter mørketida er 5. januar.

Den 14. oktober 2022 ble Henningsvær fredet, som et kulturmiljø med nasjonal verdi, av Kongen i statsråd. 
I fredningsbestemmelsene er det lagt vekt på at Henningsvær fortsatt skal være et levende sted med boliger, fiske, handel og turisme og prinsippet skal være «vern gjennom bruk». Fredningen vil ikke være til hinder for at utviklingsrommet for næringsvirksomhet opprettholdes med grunnlag i etablerte miljø og kulturhistoriske verdier.

Bebyggelsen
-----------

Fiskeværet ligger på øyene Heimøya og Hellandøya som relativt flate med små knauser og kupert terreng. Vegetasjonen er sparsom med kun enkelte store trær. Øyene forbindes med en molo i sør. Bebyggelsen er selvgrodd uttrykk og følger terrenget. Langs sjøen er kaier og bebyggelse knyttet til fiske, mens bolighus og butikker ligger mer tilbaketrukket. Det er fiskehjeller på Solvarden, Nattmålshaugen og Vartangen og Rundhaugen.

Kommunikasjon
-------------

Havnen i Henningsvær
Fiskeværet er bygd opp på holmer og skjær med moloer, valer og utfyllinger og er omkranset av hav på alle kanter. I 1934 ble moloen mellom de to hovedøyene Heimøya og Hellandsøya ferdigstilt, noe som ga havnen ly for uvær fra sørvest. Før 1960 var eneste forbindelse med omverdenen en båtrute til Kabelvåg og Svolvær. I 1960 ble riksvei 816 til Festvåg åpnet, og i 1963 ble det opprettet fergesamband mellom Festvåg og Henningsvær. I 1983 hadde Håkon Kyllingmark æren av å åpne Henningsværbruene som ga Henningsvær fergefri forbindelse med resten av Lofoten. Lofoten fikk fastlandsforbindelse i 2007 ved Lofast.

Næringsliv
----------

Hovednæringsvei er fiskeri, og tørrfisk er Henningsværs hovedeksportartikkel.
Et av verdens rikeste fiskefelt ligger like sør for fiskeværet og gjør stedet til et av Lofotens mest typiske fiskevær. Like etter krigen kunne det være over ti tusen fiskere her under Lofotfisket.

I sommermånedene er også reiseliv en viktig næring, og Henningsvær har flere overnattings- og serveringssteder.

Historie
--------

Fiskebåter i Henningsvær.
Henningsvær ble i hovedsak befolket i løpet av 1700-tallet. Stedet må også ha vært betydningsfull i tidligere tider; en av Norges eldste ski er funnet i ei myr ved Henningsvær. Den er C-14-datert til å være om lag 2000 år gammel. Etter flere forskjellige væreiere kjøpte Henrik Drejer Henningsvær for 6 000 speciedaler i 1842. Under hans ledelse befestet stedet sin posisjon som Lofotens viktigste fiskevær med sykestue, fiskerilege, kapell og fyr. Drejer hadde ingen arvinger, og etter hans død i 1882 ble Henningsvær kjøpt av Nordlands Amtskommune for å hindre at stedet kom på utenlandske hender. I 1922 fikk Henningsvær elektrisitetsforsyning, og noen år senere, ferskvannsforsyning fra fastlandet.

4. mars 1941 angrep allierte styrker Lofoten i det som senere er blitt kalt Lofotraidet. Også Henningsvær var mål under aksjonen, og trandamperiet på «Engelskmannsbrygga» ble sprengt før soldatene returnerte til Storbritannia. Flere unge menn fra Henningsvær slo følge med angrepsstyrkene tilbake for å melde seg til krigstjeneste. Etter raidet gjennomførte den tyske okkupasjonsmakten arrestasjoner og straffeaksjoner i hele Lofoten. Pårørende til de som hadde reist til Storbritannia, ble arrestert og sendt til Grini fangeleir.

Etter krigen fulgte flere år med rekordartet fiske, og Henningsvær hadde på 1950-tallet omkring 1000 fastboende. Så kom nedgang i fangstene, noe som etterhvert førte til endringer i fiskeriforvaltningen. Resultatet var at færre og større båter sto for fiskeriet, og befolkningstallet i Henningsvær sank som en følge av dette helt til 1990-tallet da det stabiliserte seg på dagens nivå.

Henningsvær kulturmiljø
-----------------------

«Formålet med fredningen er å bevare et av landets viktigste fiskevær. Henningsvær er et godt eksempel på kystens utviklingshistorie – som viser utviklingen fra rorvær til moderne fiskevær med variert næringsvirksomhet fra begynnelsen av 1800-tallet til i dag. Fredningen skal opprettholde og videreutvikle Henningsvær som et levende sted med boliger, fiske, handel og annen næringsvirksomhet. Fredningsforslaget omfatter deler av Henningsvær i Vågan kommune, dvs. deler av Heimøya og Hellandsøya, samt Heimsundet. Det foreslåtte kulturmiljøet er på ca. 226,15 dekar, hvorav sjøarealet utgjør ca. 67,6 dekar. Fredningen vil kun omfatte eksteriøret til bygninger og anlegg, samt uteareal.»

Bildegalleri
------------

* Henningsvær sett fra luften.Henningsvær sett fra luften.
* Henningsværbruene har siden 1983 gitt Henningsvær veiforbindelse til resten av LofotenHenningsværbruene har siden 1983 gitt Henningsvær veiforbindelse til resten av Lofoten
* Henningsvær kirkeHenningsvær kirke
* Fiskehjeller med fisk til tørkFiskehjeller med fisk til tørk
* Henningsvær. Austvågøy med Vågakallen til høyreHenningsvær. Austvågøy med Vågakallen til høyre
* Under det årlige Lofotfisket er det mye aktivitet i Henningsvær havnUnder det årlige Lofotfisket er det mye aktivitet i Henningsvær havn

Se også
-------

* Ramø-forliset

Referanser
----------

1. ↑  «Tettsteder. Folkemengde og areal, etter kommune.». Statistisk sentralbyrå. 14. desember 2022. Besøkt 21. desember 2022.
2. ↑  Riksantikvaren - *Henningsvær – prosjekt kulturmiljøfredning*, besøkt 14. oktober 2022.
3. ↑  Universitetsmuseene (unimus.no): Gjenstander - Tromsø museum Arkivert 15. april 2014 hos Wayback Machine. Besøkt 11. august 2017
4. ↑  Kongelig resolusjon av 14.10.2022 saksnr. 19/1725

Eksterne lenker
---------------

* Riksantikvaren


| * v
* d
* r
Befolkningsstatistikk for tettstedet 
Henningsvær |
| --- |
| 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|     | 
Tettstedstatistikk fra 2000 til 2012 Statistisk sentralbyrå

|  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- |
| Statistikk for tettstedet:
Henningsvær | **2000** | **2002** | **2003** | **2004** | **2005** | **2006** | **2007** | **2008** | **2009** | **2011** | **2012** | **Endring****2012-****2000** |
| Bosatte | 436 | 422 | 436 | 411 | 409 | 420 | 428 | 421 | 427 | 403 | 396 | -40 |
| Areal av tettsted (km²) | 0,31 | 0,31 | 0,31 | 0,31 | 0,31 | 0,31 | 0,31 | 0,31 | 0,31 | 0,31 | 0,31 | 0 |
| Befolkningstetthet | 1406 | 1361 | 1406 | 1326 | 1319 | 1355 | 1381 | 1358 | 1377 | 1300 | 1277 | -129 |
| Bosatte årlig endring i % |  | -1,62 | 3,32 | -5,73 | -0,49 | 2,69 | 1,9 | -1,64 | 1,43 | -2,85 | -1,74 | -9,17 |
| Areal årlig endring i % |  | 0 | 0 | 0 | 0 | 0 | 0 | 0 | 0 | 0 | 0 | 0 |
| Befolkningstetthet årlig endring i % |  | -1,61 | 3,31 | -5,69 | -0,53 | 2,73 | 1,92 | -1,67 | 1,4 | -2,84 | -1,77 | -9,17 |
| Rang bosatte | 615 | 638 | 635 | 651 | 650 | 644 | 640 | 651 | 648 | 680 | 695 | 808 |
| Rang areal | 824 | 843 | 856 | 838 | 838 | 840 | 844 | 845 | 845 | 865 | 872 | 824 |
| Rang befolkningstetthet | 158 | 182 | 159 | 190 | 193 | 170 | 161 | 161 | 165 | 203 | 205 | 631 |
| Antall tettsteder i Norge (rang av) | 905 | 922 | 932 | 911 | 909 | 905 | 917 | 922 | 919 | 936 | 942 | 868 |
| Hver farge representerer/rangerer en femtedel (20%) av alle |  Øverste 20 % |  20 % - 40 % |  40 % - 60 % |  60 % - 80 % |  Laveste/minste 20 % |
| ARang prosentvis endring fra 2012-2000. Størst prosentvis vekst er lik **1**. |

 |

 |

| * v
* d
* r
Kulturmiljøer fredet etter kulturminneloven |
| --- |
| Havråtunet  **·** Neiden  **·** Utstein  **·** Kongsberg Sølvverk  **·** Sogndalstrand  **·** Birkelunden  **·** Sør-Gjæslingan  **·** Bygdøy **·** Levanger sentrum kulturmiljø **·** Skudeneshavn **·** Henningsvær |

|  |  |
| --- | --- |
| Oppslagsverk/autoritetsdata | Store norske leksikon **·** VIAF **·** GND **·** GeoNames **·** Sentralt stedsnavnregister
 |